Cezar Petrescu

Cezar  Petrescu (n. 1 decembrie 1892, satul Hodora, comuna Cotnari, județul Iași – d. 9 martie 1961, București) a fost un romancier, nuvelist, traducător și gazetar român, redactor la Adevărul, Dimineața, Bucovina, Țara nouă, Voința, fondator și codirector, alături de Pamfil Șeicaru, al revistei social-politice și culturale Hiena (1919-1924). Membru titular al Academiei Române (din 1955).

Date biografice 

S-a născut la Hodora-Cotnari, județul Iași, fiu al inginerului Dimitrie Petrescu. Acesta era profesor la Școala Practică de Agricultură de lângă Roman (aflată în arealul actual al comunei Horia), unde viitorul scriitor a și învățat între 1901-1903 (perioadă în care instituția se transformase în Școală Inferioară de Agricultură). A urmat liceul la Roman și apoi, la Iași, unde a susținut bacalaureatul în anul 1911. A obținut licența în drept în anul 1915.

Cezar Petrescu, scriitor fecund, care, pe urmele lui Honoré de Balzac, aspira să scrie o nouă "Comedie umană", o Cronică românească a veacului XX. Este cunoscut, totodată, ca unul dintre cei mai de seamă gazetari ai primei jumătăți a secolului trecut.

Alături de Lucian Blaga, Adrian Maniu și Gib Mihăescu întemeiază revista Gândirea în anul 1921.  Este fondator al ziarelor Cuvântul (1924)  și Curentul 1928; director al ziarului oficios România în 1938 și al revistei România literară, 1938 - suprimate în 1940. Se afirmă ca romancier cu romanul Întunecare (1927-1928).

Obține Premiul național pentru literatură în 1931 și Premiul de Stat pentru dramaturgie în 1952 pentru piesa Nepoții gornistului - în colaborare cu Mihail Novicov. În 1955 este ales membru titular al Academiei Române.

Opera 

Opera lui Cezar Petrescu cuprinde circa 70 de volume publicate: romane, nuvele, piese de teatru, proză fantastică și literatură pentru copii, studii, note de călătorie și memorialistică.

Cronica românească a veacului XX 
 Rodul pământului 
 Scrisorile unui răzeș, 1922
 Război și pace 
 Întunecare, 2 vol., 1927-1928
 Ochii strigoiului, 1942
 Plecat fără adresă 
 Sosit fără adresă
 Capitala care ucide (temă semănătoristă) 
 Calea Victoriei, 1930
 Greta Garbo, 1932
 Duminica orbului, 1934
 Carlton
 Oraș patriarhal, 1930
 Ciclul 1907 - Mane, Tekkel, Fares, 1937 
 Noi vrem pământ, 1938
 Pământ … mormânt,
 Comoara regelui Dromichet, 1931
 Aurul negru, 1934
 Apostol, 1933 și 1944 - Scris în memoria primului sau dascǎl, Nicolae Apostol.

Rădăcini din celălalt veac 
 Trilogia Romanul lui Eminescu, 1935-1938
 Luceafărul
 Nirvana
 Carmen Saeculare
 Ajun de revoluție 1848, 1954

Alte romane 

 Baletul mecanic -- Romanul baletul mecanic în format pdf

Literatură pentru copii 
 Fram, ursul polar, 1931
 Cocârț și bomba atomică, 1945
 Pif - Paf - Puf, 1945
 Omul de zăpadă, 1945
 Iliuță copil, 1945
 Neghiniță, 1945

Imagini

Bibliografie 
 O antologie a literaturii nemțene, Laurian Ante, Ed. Mușatinia, Roman, 2006, p. 219-222, ISBN 978-973-876-251-0
 Un dicționar al literaturii din județul Neamț de la copiști la suprarealiști, secolul al XV-lea - 2012, Tomșa Constantin, Ed. Cetatea Doamnei&Crigarux, Piatra Neamț, 2014, ISBN 978-606-8450-22-3

Legături externe 
 Membrii Academiei Române din 1866 până în prezent – P
 Muzeul memorial Cezar Petrescu din Bușteni, județul Prahova

Articole biografice
 LA FRONTIERA ISTORIEI/ Tristetea unui prozator pe Calea Victoriei, 9 dec 2009, Adrian Majuru, Ziarul financiar
 Când „Calea Victoriei” e lipsită de glorie…, 23 noiembrie 2009, Clara Margineanu, Jurnalul Național
 Cezar Petrescu, la Busteni , 26 iunie 2008, Adrian Bucurescu, România liberă

Nașteri în 1892
Nașteri pe 1 decembrie
Decese în 1961
Decese pe 9 martie
Membri titulari ai Academiei Române
Avangarda artistică românească
Directori români de ziare
Înmormântări în Cimitirul Bellu
Jurnaliști români
Laureați ai Premiului de Stat
Magistrați români
Nuveliști români
Prozatori români
Redactori literari români
! 001 Petrescu, Cezar
Romancieri români
Scriitori de război
Scriitori români de literatură pentru copii
Traducători români
Membri PNȚ